Царква Ўсіх Сьвятых (Бягомель)

Царква Ўсіх Сьвятых — помнік гісторыі другой паловы XIX стагодзьдзя (мураўёўка) у Бягомелі. Знаходзіцца ў цэнтры мястэчка. Твор архітэктуры расейскай эклектыкі. Гісторыя Мураваную царкву Ўрадавага сыноду Расейскай імпэрыі (Маскоўскай царквы) у Бягомлі збудавалі ў 1876 годзе. У 1930-я гады савецкія ўлады зачынілі царкву. Архітэктура Прыклад эклектычнай царкоўнай архітэктуры Расейскай імпэрыі. Падоўжна-восевая кампазыцыя будынка складаецца з прытвора, трапезнай, малітоўнай залі і апсыды з рызьніцамі. Над прытворам узвышалася званіца (захаваўся ніжні чацьверыковы ярус). Цэнтар галоўнага фасаду вылучаецца рызалітам з 2-гранным шчыпцом і 3-лопасьцевай аркатурнай крапоўкай, восьсю сымэтрыі — аркавы ўваходны партал і акно-біфорыюм над ім. Фасады падзяляюцца высокімі і вузкімі аркавымі аконнымі праёмамі ў прафіляваных ліштвах, дэкаруюцца аркатурнымі фрызамі, кутнімі лапаткамі. Заўвагі Крыніцы Літаратура Кулагін А. Праваслаўныя храмы Беларусі: Энцыкл. даведнік. — Менск: Беларуская Энцыкляпэдыя, 2007.— 653 с.: іл. ISBN 978-985-11-0389-4. Вонкавыя спасылкі Царква Ўсіх Сьвятых у Бягомлі, Radzima.org